K 27. mai kell 17:00 - L 30. mai 2020 kell 12:00
VIVISTOP Telliskivi leiutamislabor · Telliskivi 60a/5, Tallinn, Eesti
Tule meile külla!
Avatud uste päev on mõeldud peredele, kus kasvavad kooliealised lapsed ning pere on huvitatud VIVISTOP Telliskivi loovkiirendi tegevustest. Esimene kohtumine roimub meie juures ühiselt koos lapsevanema(te)ga ja lastega, et tutvustada meie filosoofiat ja keskkonda. Huvi korral on peale esimest ühiskohtumist laps meie juurde oodatud juba iseseisvalt tegutsema - esimesi proovitegevusi läbima ja projektideks valmistuma. Need on vajalikud sammud VIVISTOP Telliskivi liikmeks saamisel.
Avatud uste päeva kohtumine kestab kuni 60 minutit.
K-R kell 17.00-18.00
L kell 11.00-12.00
Vali endale sobiv päev ja kohtume leiutamislaboris!
***
VIVITA on rahvusvaheline laste ja noorte loovuskiirendite võrgustik. Tegutseme täna Eestis, Jaapanis, Leedus, Lõuna-Koreas ja Singapuris. Meie eesmärk on luua inspireerivaid keskkondi, kus lapsed saavad ise avastada, eksperimenteerida ja luua. Meie tegevuspaigad VIVISTOPid on lastesõbralikud avatud töökojad-leiutamislaborid, mis on sisustatud erinevate tööriistade, materjalide ja seadmetega (sh nt laserlõikur, 3D-printer, tahvelarvutid aga ka haamrid, kruvid, saed jms).